અરવલ્લી જિલ્લાના મોડાસાથી 4 કિલોમીટર દૂર આવેલા સાકરીયા ગામે 9મી સદીનું સાંકલેશ્વર મહાદેવ આવેલું છે જે સ્વયંભૂ સ્વરૂપે બિરાજમાન છે આ શિવ મંદિર પાછળ ઐતિહાસિક મહત્વ છુપાયેલું છે વર્ષો પહેલા આ સ્થાન પર એક લીમડાનું ઝાડ હતું અને આ લીમડામાં એક ડાળ સાકર જેવી મીઠી હતી જેથી ગ્રામજનોને આશ્ચર્ય થયું કે આ સ્થાન પર કોઈ દેવી દેવતાનો નિવાસ હશે જેથી આ સ્થાન પર ખોદકામ કરતા પૌરાણિક શિવલિંગ મળી આવ્યું જેથી ગામના શિવ ભક્તોની શ્રદ્ધા વધવા લાગી અને આ સ્થાન પર શિવમંદિર બનાવી અને શિવલિંગની સ્થાપના કરી અને સાંકળેશ્વર મહાદેવ તરીકે પૂજાવા લાગ્યા આ શિવ મંદિર શાસ્ત્ર અનુસાર છે શિવજીનું સ્થાન હંમેશા ઈશાન ખુણામાં હોય એ અનુસાર આ શિવ મંદિર પરિસરના ઈશાન ખુણામાં બનાવેલ છે આ શિવલિંગમાં ઉપર બ્રહ્મા વચ્ચે વિષ્ણુ અને શિવલિંગની જટાધારીના શિવ એટલે કે મહેશ બિરાજમાન છે આમ આ શિવલિંગનું આગવું મહત્વ છે